open-index/open-wikipedia-markdown huggingface dataset:
კლუანის ეროვნული პარკი

**კლუანის ეროვნული პარკი** (, ) — მდებარეობს კანადის დასავლეთ ნაწილში, იუკონის ტერიტორიის, ბრიტანეთის კოლუმბიის და ალასკის ადმინისტრაციულ საზღვარზე. კლაუნის ეროვნული პარკის ფართობი შეადგენს 22 ათას კმ²-ს. აქ მდებარეობს კანადის უმაღლესი მწვერვალი ლოგანი (5 959 მ), პარკის ტერიტორიის უდიდესი ნაწილი მთიან რელიეფს უკავია. 

დაცული ტერიტორია შეიქმნა 1976 წელს. კლუანის ეროვნული პარკი შესულია იუნესკოს მსოფლიო მემკვიდრეობის ძეგლთა სიაში.

## იხილეთ აგრეთვე 
*იუნესკოს მსოფლიო მემკვიდრეობის ძეგლები კანადაში
*მსოფლიო მემკვიდრეობის ძეგლების სია ამერიკაში

## რესურსები ინტერნეტში 
* Parks Canada website for Kluane NP 
* World Heritage site
* *Kluane* — a National Film Board of Canada documentary 
* - Kluane a Pbase Gallery
* - Champagne and Aishihik First Nations
* - Kluane First Nation

კატეგორია:მსოფლიო მემკვიდრეობის ძეგლები კანადაში
კატეგორია:კანადის ეროვნული პარკები
კატეგორია:1976 წელს დაარსებული დაცული ტერიტორიები
ცუგშპიცე

**ცუგშპიცე** () — გერმანიის უმაღლესი მწვერვალი ვეტერშტაინის ქედზე, ზღვის დონიდან 2962 მ სიმაღლეზე. მდებარეობს გარმიშ-პარტენკირხენიდან სამხრეთით. მის დასავლეთ მწვერვალზე გადის ავსტრიისა და გერმანიის საზღვარი. მთის სამხრეთით მთავრდება ცუგშპიცეს კარსტული პლატო, რომელიც მდიდარია მღვიმეებითა და გამოქვაბულებით. ცუგშპიცეს კალთებზე მდებარეობს სამი მყინვარი, რომელთაგან ორი გერმანიაში უდიდესია: ჩრდილოეთის შნეეფერნერი 30,7 ჰა ფართობით და ჰელენტალფერნერი 24,7 ჰა; გარდა ამისა, სამხრეთის შნეეფერნერი, რომლის ფართობიც 8,4 ჰექტარს შეადგენს. ცუგშპიცეზე პირველი ასვლა განხორციელდა 1820 წელს. 

## რესურსები ინტერნეტში
* ოფიციალური საიტი 
* ცუგშპიცე — ინფორმაცია  

კატეგორია:გერმანიის მთები
კატეგორია:ავსტრიის მთები
ჩრდილოეთი რეგიონი (პორტუგალია)

**ჩრდილოეთი რეგიონი** (; [ʁɨʒiˈɐ̃w̃ ˈnɔɾtɨ]) — რეგიონი პორტუგალიის ჩრდილოეთით. ის არის მდიდარი მცენარეული საფარის, დიდი ისტორიის და კულტურული მემკვიდრეობის მქონე რეგიონი. მისი დედაქალაქია პორტო. 2007 წლის მონაცემებით მოსახლეობა შეადგენს 4,034,271 ადამიანს, ფართობი — 21,278 კვ.კმ-ს. შესაბამისად სიმჭიდროვეა 173 ად/კვ.კმ. ჩრდილოეთი რეგიონი გამოირჩევა სხვა რეგიონებისგან კულტურული მრავალფეროვნებით, მიუხედავად ძლიერი ერთიანი პორტუგალიური იდენტობის განცდისა ამ რეგიონის  ქალაქები ისტორიულად ერთმანეთისგან განსხვავდება თავისი კულტურით.

## ისტორია 
რეგიონი დასახლებული იყო პრეისტორიული ხანიდან. კოას ხეობაში არის პრეისტორიული კლდეზე ნახატები. ისტორიულად აქ სამხრეთ გალისიური სამეფოები იყო, რომლებიც XI საუკუნეში ჩამოყალიბდა როგორც ნაწილი გაერთიანებული გალისიის და ლეონის სამეფოსი. მას ეწოდა პორტუგალიის საგრაფო. აქედან იყო პორტუგალიელების პირველი მეფეც — აფონსო I დიდი. იგი დაიბადა XII საუკუნის დასაწყისში, მან სამეფო სამხრეთით გააფართოვა რომელიც ითვლება რეკონკისტას ერთ-ერთ ყველაზე საგმირო საქმედ.

წარულის მემკვიდრეობა ჩანს ყველგან. რეგიონში უამრავ შენობას ამშვენებს გერბები. რეგიონის სამზარეულო არის განთქმული და მრავალფეროვანი — მსუბუქი და მდიდრული თეთრი ღვინოებით. ასევე ხელით შესრულებული ნაქარგებით.

## გეოგრაფია 
რეგიონში გადის ქვეყნის ყველაზე გრძელი სამანქანო გზა (A1, ლისაბონიდან პორტომდე) რომელიც გაივლის ბრაგას (A3), კოსტა-ვერდეს გულს. ზღვის სანაპიროს გაყოლებით, ვილა-დუ-კონდედან ვალენსიამდე. გზა გადის მშვენიერი პლაჟების, ზღვისპირა გამაჯანსაღბელი კურორტების და ღირსშესანიშნავი სოფლების (ისეთი როგორებიცაა კამინა და ვილა-ნოვა-დე-კარვეირა), გასწვრივ.

რეგიონში არის ბევრი ბუნებრივი პარკები და მთის ქედები: პენედა-გარეს პარკი, მონტეშინოს პარკი, ალვაოს პარკი და ორი მსოფლიო მემკვიდრეობის ძეგლი: ალტუ-დორუს ღვინის რეგიონი და პრეისტორიული კედლის ნახატები კოას ხეობაში. რეგიონში მდინარეები, ჩანჩქერები, ვენახები და ნაყოფიერი მიწები ქმნიან მშვენიერ ურბანულ ცენტრებს.

## ქვერეგიონები 
* ალტუ-ტრაზ-უშ-მონტეში
* ავე
* კავადუ
* დოურუ
* ენტრე-დოურუ-ი-ვოუგა
* გრანდე-პორტო
* მინუ-ლიმა
* ტამეგა

კატეგორია:პორტუგალიის რეგიონები
ეტრატი

მინი|ეტრატის მზადების პროცესი (გერმანია, 1568)
**ეტრატი** () — განსაკუთრებული წესით დამუშავებული საქონლის ტყავისაგან დამზადებული საწერი მასალა, რომელსაც იყენებდნენ ქაღალდის გამოგონებამდე. ეტრატი ასევე ეწოდება ასეთ მასალაზე შესრულებულ ხელნაწერს.
მინი|ეტრატზე შესრულებული ქართული პალიმფსესტი A89, პირველი ფენა (ოთხთავის ფრაგმენტი), V-VI საუკუნეები.
ეტრატი უძველესი დროიდან გამოიყენებოდა აღმოსავლეთში. ძვ. წ. II საუკუნიდან ეტრატის წარმოებით განსაკუთრებით დაწინაურდა მცირე აზიის ქალაქი პერგამონი, რომლის სახელწოდებიდან არის ნაწარმოები პალეოგრაფიული ტერმინი „პერგამენტი“. ეტრატი გამძლე, მოქნილი და ადვილად მოსახმარი იყო, ამიტომ პაპირუს-ჭილთან შედარებით უპირატესობა მოიპოვა და დიდად შეუწყო ხელი მწიგნობრობის წინსვლას. ეტრატის დასამზადებლად ტყავს ალბობდნენ კირიან ან ნაცარტუტიან წყალში, შემდეგ ბალანს აცლიდნენ და გასაშრობად გადაჭიმავდნენ. გამომშრალ ტყავს დასარბილებლად ცხიმით პოხავდნენ, ზოგჯერ კვერცხის ცილითა და შაბით დამზადებულ ემულსიას უსვამდნენ, გასათეთრებლად კი — ცარცს ან კირს. XV საუკუნიდან ეტრატი თანდათან უფრო იაფმა და ხელმისაწვდომმა ქაღალდმა ჩაანაცვლა.

საქართველოში ეტრატი უმეტესად შემოჰქონდათ და ადგილზეც ამზადებდნენ. ქართულ ხელნაწერებში ეტრატი X საუკუნიდან მოიხსენიება; ტერმინი უფრო ადრე (V საუკუნე) უნდა იყოს ზეპირი გზით ბერძნულიდან შემოსული. როგორც ჩანს, ეტრატი თავდაპირველად აღნიშნავდა ტყავის ოთხფურცლედ რვეულს, შემდეგ — საერთოდ ტყავის საწერ მასალას. აღმოსავლეთ საქართველოს მთის კილოებში შემორჩენილია ტერმინები: „ატრატი“, „ატრატაი“. ეტრატზეა დაწერილი უძველესი ქართული ხელნაწერები: VI-VII საუკუნეების პალიმფსესტები, ხანმეტი ლექციონარი (VII საუკუნე), სინური მრავალთავი (864), ადიშის ოთხთავი (897), ოშკის ბიბლია (978) და სხვ.

## ლიტერატურა 
* სურგულაძე მ., ძველი ქართული პალეოგრაფიული ტერმინები, თბ., 1978.
* ჯავახიშვილი ივ., ქართული პალეოგრაფია, თბ., 1949 (თხზ. თორმეტ ტომად, ტ. 9, თბ., 1996).

## რესურსები ინტერნეტში
კატეგორია:წიგნების დიზაინი
კატეგორია:მასალები
ემილი ოსმენტი

**ემილი ჯორდან ოსმენტი** (; დ. 10 მარტი, 1992, ლოს-ანჯელესი, კალიფორნია) — ამერიკელი მომღერალი, მსახიობი და კომპოზიტორია, რომელმაც სახელი გაითქვა დისნეის სერიალ ჰანა მონტანას შემდეგ, სადაც ჰანას საუკეთესო მეგობარ ლილის როლზე 2006 წელს დაამტკიცეს. ემილიმ პირველი როლი 7 წლის ასაკში შეასრულა, ფილმში *„The Secret Life of Girls“* (1999).

## ოჯახი 
ემილი დაიბადა ლოს-ანჯელესში, სადაც მისი ოჯახი ჯერ კიდევ ცხოვრობს. მისი მამა არის მსახიობი მაიკლ იუჯინ ოსმენტი და დედა - ტერეზა ოსმენტი (ინგლისურის ენის მასწავლებელი), ხოლო მისი უფროსი ძმა - ასევე მსახიობი ჰეილი ჯოელ ოსმენტი, რომელსაც ოსკარის ნომინაციაც კი ჰქონდა.

## კარიერა 
### სამსახიობო 
ემილი ოსმენტის კარიერა დაიწყო 1998 წელს, როდესაც მან მონაწილეობა მიიღო რეკლამაში *„flower“* გზავნილების კომპანია *FTD*-ში, ამის შემდეგ კი კიდევ ბევრ რეკლამაში მიიღო მონაწილეობა, ემილიმ პირველი როლი 7 წლის ასაკში შეასრულა, ფილმში *„The Secret Life of Girls“* (1999), ამავე წელს ითამაშა ფილმში  ''„Sarah, Plain and Tall: Winter's End“*. ამის შემდეგ გამოჩნდა სხვადასხვა სატელევიზიო შოუებში, მაგალითად: მეგობრები. 2002 წელს ფილმში შპიონი ბავშვები 2. 2008 წელს ფილმში *„Soccer Mom“*/„ფეხბურთის დედიკო“. 2008 წლის აპრილში ჟურნალებმა *„Parade“*-მ და ფორბსმა დაასახელეს პირველ ადგილზე ყველაზე ცხელ ბავშვ ვარსკვლავებში. 2009 წელს  მთავარი როლი შეასრულა ფილმში *„Dadnapped“*. 2006-2010 წლებში დისნეის სერიალ ჰანა მონტანაში ლილის როლი. 2009 წელს იგივე როლი შეასრულა ფილმ ჰანა მონტანაში.

### სასიმღერო 
ემილიმ პირველად იმღერა ბილი რეი საირუსთან ერთად, ბილი რეი საირუსის სიმღერა *„You've Got a Friend“*. ასევე ჩაწერა სიმღერა სახელწოდებით *„I Don't Think About It“*. მან პირველი ალბომი გამოუშვა 2009 წლის 26 ოქტომბერს სახელწოდებით - *„All The Right Wrongs“*, ხოლო მეორე 2010 წლის 5 ოქტომბერს -*„Fight or Flight“''.

## ფილმოგრაფია 
## დისკოგრაფია 
### ალბომები 
#### სტუდიური ალბომები 
* 2010: Fight or Flight

##### EP დისკები 
* 2009: 'All The Right Wrongs

### მუსიკალური ვიდეოები 
## ჯილდოები 
## რესურსები ინტერნეტში 
*ოფიციალური საიტი
* 

კატეგორია:ამერიკელი მსახიობები
კატეგორია:ამერიკელი მომღერლები
კატეგორია:დაბადებული 10 მარტი
კატეგორია:დაბადებული 1992
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
ალტუ-დორუ

**მეღვინეობის რეგიონი ალტუ-დორუ** () –  ისტორიული ოლქი პორტუგალიის ჩრდილოეთ რეგიონში. სადაც ტრადიციული მეთოდებით ამზადებენ ღვინოს აგერ უკვე 2 000 წელია.  რეგიონი მდებარეობს მდინარე დორუს ხეობაში, ქალაქ პორტუსთან ახლოს, საიდანაც წარმოსდგება მისი სახელწოდებაც, რომელიც პორტუგალიურად ნიშნავს *ზემო დორუს*.

ამ რეგიონში მზადდება ბორდოს სტილის ღვინო, თუმცა რეგიონისათვის ძირითადი მახასიათებელია პორტვეინი, რომელიც მსოფლიოში ცნობილი გახდა XVIII საუკუნეში. 

ალტუ-დორუს მეღვინეობის რეგიონი 2001 წლიდან შეტანილია იუნესკოს მსოფლიო მემკვიდრეობის ძეგლების სიაში. 

## რესურსები ინტერნეტში 
*მეღვინეობა ალტუ-დორუში
*The Wine Anorak: Spotlight on Portugal's Douro region

## იხილეთ აგრეთვე 
* მსოფლიო მემკვიდრეობის ძეგლების სია ევროპაში

## სქოლიო 
კატეგორია:მსოფლიო მემკვიდრეობის ძეგლები პორტუგალიაში
გიმარაინში

**გიმარაინში** () — ქალაქი სამხრეთ-აღმოსავლეთ  პორტუგალიაში. მდებარეობს პორტუგალიის ეკონომიკურ-სტატისტიკურ ჩრდილოეთ რეგიონში. რეგიონის ადმინისტრაციული ცენტრ ბრაგიდან სამხრეთ-აღმოსავლეთით 16 კილომეტრზე. 2006 წლის მონაცემებით ქალაქში ცხოვრობს 52 200 ადამიანი.  

## ისტორია 
ქალაქი დააარდა  1096 წელს. გიმარაინშს უწოდებენ *პორტუგალიის აკვანს*. სწორედ ამ ადგილზე 1128 წლის 24 ივნისს პორტუგალიის მეფემ აფონსო I დაამარცხა საკუთარი დედა ტერეზა ლეონელი და ლეონის სამეფოსაგან გამოაცხადა პორტუგალიის საგრაფოს  დამოუკიდებლობა. აქვე, 1139 წლის 26 ივლისს, მავრებზე გამარჯვების შემდეგ აფონსო I თავი პორტუგალიის სამეფოს მეფედ გამოაცხადა. 

2001 წლიდან ქალაქის ცენტრალური ისტორიული ნაწილი შეტანილია იუნესკოს მსოფლიო მემკვიდრეობის ძეგლების სიაში. 

2008 წელს კი ქალაქი გამოაცხადეს 2012 წლის ევროპის კულტურული დედაქალაქად.

## რესურსები ინტერნეტში 
* მუნიციპალიტეტის ოფიციალური საიტი 
* გიმარაინში - ევროპის კულტურული დედაქალაქი –  2012 

## სქოლიო 
კატეგორია:პორტუგალიის ქალაქები
კატეგორია:მსოფლიო მემკვიდრეობის ძეგლები პორტუგალიაში
პიკუ (კუნძული)

**პიკუ** – კუნძული აზორის კუნძულების შემადგენლობაში, პორტუგალია. მისი ფართობია 447 კმ², მოსახლეობა 15 ათ. კაცი. უმაღლესი მწვერვალია მთა პიკუ – სიმაღლე 2351  მეტრი. კუნძულის სიგრძეა 42 კილომეტრი, ხოლო სიგანე 15 კილომეტრი. 

პიკუს ვენახის ლანდშაფტები 2004 წლიდან შეტანილია იუნესკოს მსოფლიო მემკვიდრეობის ძეგლების სიაში.  

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
*Pico - A Ilha Montanha Atlantica, a Flickr Group with images of the island
*The Azores Islands Blogspot, with information on the Azores and Pico Island
*A Pico hike and trip report (September 2007)

კატეგორია:მსოფლიო მემკვიდრეობის ძეგლები პორტუგალიაში
კატეგორია:პორტუგალიის კუნძულები
კატეგორია:კუნძულები ანბანის მიხედვით
კოას ხეობა

**კოას ხეობის არქეოლოგიური პარკი** — არქეოლოგიური კომპლექსი კედლის ნახატებით. სავარაუდოდ მიეკუთვნება პალეოლითისა და ნეოლითის შორის პერიოდს (ძირითადად წარმოდგენილია სოლიუტრეის კულტურა). კედლის ნახატები აღმოაჩინეს 1992 წელს ქალაქ ვილა-ნოვა-დე-ფოშ-კოას მახლობლად ჩრდილო-აღმოსავლეთ პორტუგალიაში.  ნახატებზე გამოსახულია სხვადასხვა ცხოველები – ძირითადად ცხენები და თხები. ყველაზე ადრეული ნახატები თარიღდება ძვ. წ. 20 000 წლით. 

1998 წლიდან პეტროგლიფები შეტანილია იუნესკოს მსოფლიო მემკვიდრეობის ძეგლების სიაში. 

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
*Côa Valley Archaeological Park - official site (Portuguese and English) 
*Paleolithic Art in the Côa Valley 
*HERITAGE 2008 - World Heritage and Sustainable Development International Conference  

კატეგორია:მსოფლიო მემკვიდრეობის ძეგლები პორტუგალიაში
როკის კონცხი

მინი|მარჯვნივ|300პქ|როკის კონცხი — ტურისტების საყვარელი ადგილი
**როკის კონცხი** () —  ევროპის ყველაზე დასავლეთი წერტილი. მდებარეობს პორტუგალიის ტერიტორიაზე. რომაელები მას უწოდებდნენ „Promontorium Magnum“, ხოლო დიდი გეოგრაფიული აღმოჩენების პერიოდში — ლისაბონის კონცხს.

კონცხი მდებარეობს ლისაბონიდან 40 კილომეტრზე დასავლეთი, ხოლო სინტრიდან 18 კოლომეტრში. კონცხი მდებარეობს ატლანტის ოკეანის დონიდან 140 მეტრზე.
პორტუგალიელმა მწერალმა ლუის კამოენსმა კონცხზე თქვა: „ეს არის ადგილი, სადაც მთავრდება დედამიწა და იწყება ზღვა“ ().

## რესურსები ინტერნეტში
კატეგორია:პორტუგალიის კონცხები
ნორდკინი

მინი|მარჯვნივ|300პქ|ნორდკინის კონცხი
**ნორდკინი** ან **კინარუდენი** () — ევროპის ყველაზე ჩრდილოეთი წერტილი. მდებარეობს ნორვეგიის ტერიტორიაზე. კონცხი წარმოადგენს კლდეს, რომელიც მთავრდება ნორდკინის ნახევარკუნძულით. მდებარეობს ბარენცის ზღვაში. ზღვის დონიდან 240 მეტრ სიმაღლეზე. 

კატეგორია:ნორვეგიის კონცხები
ფრანსუა რავაიაკი

მინი|250პქ|ფრანსუა რავაიაკი, XVII საუკუნის გრავიურა.
**ფრანსუა რავაიაკი** (; დ. 1578 — გ. 27 მაისი, 1610, პარიზი) — საფრანგეთი მეფის, ანრი IV-ის მკვლელი. ფანატიკოსი კათოლიკე. სასამართლო პროცესზე წამების დროსაც კი არ დაასახელა თავისი თანამონაწილეები. გრევის მოედანზე საათიანი წამების შემდეგ ცხენებს გააგლეჯინეს.

## ლიტერატურა 
## სქოლიო 
კატეგორია:დაბადებული 1578
კატეგორია:გარდაცვლილი 27 მაისი
კატეგორია:გარდაცვლილი 1610
რაველინი

**რაველინი** — ცალკე მდგომი, შეკრული, სამკუთხედის ფორმის საფორტიფიკაციო ნაგებობა ციხესიმაგრის თხრილის წინ, ბასტიონებს შორის. XVI საუკუნიდან XX საუკუნემდე რაველინებს იყენებდნენ მოწინააღმდეგის საარტილერიო ცეცხლისა და შეტევისაგან ციხე-გალავნის ცალკეული უბნების, ციხესიმაგრის კარიბჭის და სხვათა დასაცავად.

## ლიტერატურა 
კატეგორია:საფორტიფიკაციო ნაგებობები
ტარიფის კონცხი

**ტარიფის კონცხი** (; ასევე ცნობილი როგორც **მაროკის კონცხი**; ) — კონტინენტური ევროპის ყველაზე სამხრეთი წერტილი. მდებარეობს ესპანეთის ქალაქ ტარიფის გარეუბანში, კადისის პროვინციაში, გიბრალტარის სრუტის ატლანტისპირა კიდეში. კონცხი გიბრალტარის სრუტის ყველაზე ვიწრო ადგილას, აფრიკიდან 14 კილომეტრში მდებარეობს. 1826 წელს აქ ააშენეს მიმანიშნებელი კოშკი.

## სქოლიო
კატეგორია:ესპანეთის კონცხები
პუანტი

**პუანტი** ( - *წვერი, წვეტი*), *პუანტებზე ცეკვა*, ცეკვა ფეხის წვერებზე (ფეხის დაჭიმული ზურგით). პუანტი ქალთა კლასიკური ცეკვის ერთ-ერთი ძირითადი ელემენტია. მის შესასრულებლად საჭიროა განსაკუთრებული მაგარცხვირიანი ფეხსაცმელი. გავრცელებული რომანტიკულ ბალეტში, როგორც მხატვრული გამომსახველობის ხერხი.

## ლიტერატურა 
კატეგორია:ცეკვა
კატეგორია:ბალეტი
ტაშენშინი-ალსეკის პროვინციული პარკი

**ტაშენშინი-ალსეკის პროვინციული პარკი** () — მდებარეობს კანადის დასავლეთ ნაწილში, ბრიტანეთის კოლუმბიის უკიდურეს ჩრდილოეთ ნაწილის ტერიტორიაზე, იუკონის და ალასკის ადმინისტრაციულ საზღვარზე. პარკის ფართობი შეადგენს 9 580 კმ²-ს. აქ დაცული ტერიტორიის შექმნის მთავარი მიზეზი იყო ამ ტერიტორიაზე არსებული უნიკალური და მრავალფეროვანი ბუნების დაცვა. 

ტაშენშინი-ალსეკის ეროვნული პარკი შეიქმნა 1993 წელს, ერთი წლის შემდეგ იუნესკომ ეს ტერიტორია მსოფლიო მემკვიდრეობად აღიარა.

## იხილეთ აგრეთვე
*მსოფლიო მემკვიდრეობის ძეგლების სია ამერიკაში

## რესურსები ინტერნეტში
*Tatshenshini Rafting Description 
*Tatshenshini-Alsek at BC Parks 
*The Campaign: The 12 Top Reasons why Tatshenshini was Protected
*Tatshenshini River info 
*Tatshenshini River Photos and Map

კატეგორია:მსოფლიო მემკვიდრეობის ძეგლები კანადაში
ფროუორდი

მინი|მარჯვნივ|250პქ|ფროუორდის კონცხი
**ფროუორდის კონცხი** () — სამხრეთ ამერიკის ყველაზე სამხრეთით მდებარე  წერტილი. გეოგრაფიული კოორდინატებია — .

კონცხი მდებარეობს ჩილეს სამხრეთ ნაწილში, მაგელანის სრუტის სანაპიროზე ბრანსუიკის ნახევარკუნძულზე.

კონცხზე დგას დიდი რკინის ჯვარი კრუს-დე-ლოს-მარესი (), რომელიც ააგეს 1987 წელს რომის პაპის იოანე-პავლე II-ს ჩილეში ვიზიტის პატივსაცემად.

კატეგორია:ჩილეს გეოგრაფია
კატეგორია:სამხრეთ ამერიკის კონცხები
კატეგორია:ჩილეს კონცხები
Invision Community

**Invision Community (** ადრე  **IPS Community Suite, Invision Power Board** (მოკლედ **IPS**, **IP.Suite** ან **IP Board**) — ფორუმის ძრავა, შექმნილი კომპანია Invision Power Services-ის მიერ. დაწერილია PHP ენაზე და მონაცემთა ბაზად იყენებს MySQL-ს. აგრეთვე აქვს სხვა მონაცემთა ბაზის მხარდაჭერა.

Invision Power Board არის  მსოფლიოში ფორუმის ერთ-ერთო ყველაზე პოპულარული და ფართოდ გამოყენებადი ფასიანი ძრავა. აქვს უფასო და ფასიანი დიზაინებისა და ჩანართების მხარდაჭერა.

## რესურსები ინტერნეტში 
* Invision Power Board   - ინფორმაცია და დეტალები

## სქოლიო
კატეგორია:ინტერნეტ ფორუმები
კატეგორია:საიტის მართვის სისტემები
კრიპტოგრაფიული პროტოკოლი

**კრიპტოგრაფიული პროტოკოლი** წარმოადგენს აბსტრაქტულ ან კონკრეტულ პროტოკოლს, რომელიც განახორციელებს უსაფრთხოებასთან დაკავშირებულ ფუნქციებს და იყენებს კრიპტოგრაფიულ მეთოდებს. პროტოკოლი ცალსახად განსაზღვრავს, რომელი კრიპტოგრაფიული ალგორითმები, როგორ და რა მიმდევრობით უნდა იქნას გამოყენებული მოცემული ამოცანის რეალიზებისათვის.

კრიპტოგრაფიული პროტოკოლები ფართოდ გამოიყენება პროგრამულ დონეზე დაცული კომუნიკაციებისათვის და შემდეგი ასპექტებიდან მინიმუმს მაინც მოიცავს:
* გასაღების ურთიერთშეთანხმება
* აუთენტიფიკაცია
* სიმეტრიული შიფრაცია და შეტყობინების მთლიანობის შემოწმების უზრუნველყოფა
* პროგრამულ დონეზე მონაცემების გაცვლის უზრუნველყოფა
* უარყოფისგან დაცვის მექანიზმები

მაგ. Transport Layer Security წარმოადგენს კრიპტოგრაფიულ პროტოკოლს, რომელიც გამოიყენება დაცული ვებ-კომუნიკაციისათვის. აქვს აუთენტიფიკაციის და გასაღების გაცვლის მექანიზმები, იყენებს სიმეტრიულ შიფრაციას, უზრუნველყოფს მონაცემების გაცვლას პროგრამულ დონეზე. არსებობს ბევრი სხვა კრიპტოგრაფიული პროტოკოლებიც, რომლებიც ასევე რამდენიმე ურთიერთდამოკიდებული ეტაპებისგან შედგება. ხშირად ეს ეტაპები ასევე მოიხსენიება, როგორც დამოუკიდებელი პროტოკოლები, მაგ. ერთ-ერთი გასაღების გაცვლის პროტოკოლი - დიფი-ჰელმანის ალგორითმი

კრიპტოგრაფიული პროტოკოლები ხშირად სცდება თავის პირდაპირი დანიშნულების სფეროს, მონაცემთა უსაფრთხოების უზრუნველყოფას, და გამოიყენება ისეთ სფეროებში, სადაც მაგ. საჭირო ხდება რაიმე ინფორმაციის დამუშავება-გამოყენება, თვით ამ ინფორმაციის არსის გამჟღავნების გარეშე. მაგ:
* ბრმა ხელმოწერის პროტოკოლი - ინფორმაცის ნამდვილობის დადასტურება, თვით ამ ინფორმაციის ფლობის გარეშე. 
* ციფრული დროის ფიქსირების პროტოკოლი - ინფორმაციის არსებობის დადასტურება კონკრეტული დროის მომენტისათვის. 
* ფარული გამოთვლების პროტოკოლი - გამოიყენება კონფიდენციალურ ინფორმაციაზე სხვადასხვა გამოთვლების ჩასატარებლად
* უარყოფისგან დაცული ხელმოწერის პროტოკოლი - ინფორმაციის ხელმომწერი მომავალში ვერ შეძლებს მის მიერ ხელმოწერის ფაქტის უარყოფას
* უარყოფადი შიფრაცის პროტოკოლი - შიფრაციის პროტოკოლი, როდესაც ბოროტგანმზრახველი პრინციპულად ვერ ადასტურებს შიფროტექსტის საფარქვეშ რაიმე ღია ტექსტის არსებობას
და ა.შ.

## ნიმუშები 
* Internet Key Exchange
* IPsec
* Kerberos
* Point to Point Protocol

## იხილეთ აგრეთვე
* კრიპტოგრაფია
* გასაღები
* გასაღების გაცვლის პროტოკოლები

##### შენიშვნა
კატეგორია:კრიპტოგრაფია
ვენერას სიზმარი (რომანი)

**ვენერას სიზმარი** — ქართველი ნოველისტის, პრემია „საბას“ სამგზის ლაურეატის, აკა მორჩილაძის მიერ დაწერილი რომანი. დამახასიათებელი ფრაგმენტაციით და უჩვეულო სტრუქტურით, რომანი მიეკუთვნება ისტორიული ჟანრის პოსტმოდერნულ ლიტერატურას. რომანი დაიბეჭდა 2005 წელს, „ბაკურ სულაკაურის გამომცემლობის“ მიერ, ხოლო 2006 წელს მოიპოვა ლიტერატურული პრემია საბა, ნომინაციაში — „წლის საუკეთესო რომანი“.

## შინაარსი და სტრუქტურა
საღამოს პირზე გამოღვიძებულმა ბუმ შემთხვევით დაინახა ტყეში მომხდარი ფათერაკები და შემდეგ მწერალს უამბო. ყველაფერი, რაც ამ ამბავთან დაკავშირებით ავტორს გაახსენდა, შენიშვნების სახითაა ჩართული ძირითად ტექსტში, აქვეა მოცემული მეტად საჭირო განმარტებებიც. რომანი რამდენიმე გმირის ირგვლივ ერთდროულად ვითარდება, სამხედრო აჯანყების შედეგად სამოქალაქო ომის პირზე მდგარ ქვეყანაში, რომელიც საქართველოა. სხვადასხვა პროფესიისა და კლასის პერსონაჟებს აჯანყებული სამხედროები აპატიმრებენ და ტყეში აჩერებენ იმის შიშით, რომ მათ მთავრობას არ გადასცენ ინფორმაცია მათი ადგილსამყოფელის შესახებ. მათ შორის არიან გლეხი არსენა ოძელაშვილი, დამკვრელი ზერო გვრიტიძე, მწერალი, საზოგადო მოღვაწე და საქართველოს პრეზიდენტის ახლობელი — ნუგზარ ერისთავი და სხვანი. რომანში აკა მორჩილაძე სხვადასხვა ადგილას აკეთებს რამდენიმე საინტერესო კომენტარს ქართული რეალობის შესახებ, მაგალითად ღვინისა და სადღეგრძელოს ტრადიციაზე, ქალაქისა და სოფლის ურთიერთობებზე. რომანი შედგება ორი ნაწილისა და ოთხი თავისგან, რომლებიც თავად ქვეთავებად იყოფიან.

## ჯილდოები
2006 — „საბა” საუკეთესო რომანისთვის.

კატეგორია:აკა მორჩილაძის ნაწარმოებები
კატეგორია:ქართული რომანები
კატეგორია:2005 წლის რომანები
მილანი (საფეხბურთო კლუბი) 2010–11 სეზონი

საფეხბურთო კლუბ მილანის 2010-2011 წლების სეზონი - იყო 77 სეზონის ამ კლუბისა სერია ა-ში. ამ სეზონში კლუბს წვრთნიდა ახალი მწვრთნელი მასიმილიანო ალეგრი. მილანი გახდა ჩემპიონატის გამარჯვებული.

## კლუბი 
*პრეზიდენტი –  ადრიანო გალიანი
*მთავარი მწვრთნელი –  მასიმილიანო ალეგრი
*მწვრთნელის ასისტენტი –  მაურო ტასოტი
*მეკარეების მწვრთნელი –  ვილიამ ვეკი,  ვალერიო ფიორი
*ფიტნეს მწვრთნელი –  დანიელე ტოგნაჩინი,  ჯოვანი მაური
*გუნდის ექიმი –  მასიმო მანარა

### შემადგენლობა 
### კაპიტნის იერარქია 
#  მასიმო ამბროზინი
#  ჯენარო გატუზო
#  ანდრეა პირლო
#  ალესანდრო ნესტა
#  ფილიპო ინძაგი

## ტრანსფერები 
### განათხოვრებულები
### გუნდში მოვიდნენ 
### გუნდიდან წავიდნენ 
კატეგორია:მილანი (საფეხბურთო კლუბი)
ფაზისი (მრავალმნიშვნელოვანი)

სიტყვას **ფაზისი** აქვს რამდენიმე მნიშვნელობა, მათ შორის:

* ფაზისი, ბერძნული მითოლოგიის მიხედვით, მდინარის ღმერთი. ოკეანოსის და ტეთისის ძე.
* ფაზისი, მდინარე რიონის ძველ-ბერძნული სახელწოდება;
* ფაზისი, თანამედროვე ფოთი;
* ფაზისის სამიტროპოლიტო;
* ფაზისი, სტადიონი ფოთში.

## სქოლიო
პლატინა

**პლატინა** ( Pt) — ელემენტთა პერიოდული სისტემის მეექვსე პერიოდის, მეათე ჯგუფის (მოძველებული კლასიფიკაციით — მერვე ჯგუფის თანაური ქვეჯგუფის, VIIIბ) ქიმიური ელემენტი. მისი ატომური ნომერია — 78, ატომური მასა — 195.08, tდნ — 1768.3 °C, tდუღ — 3825 °C, სიმკვრივე — 21.45 გ/სმ3. მოვერცხლისფრო-მოთეთრო ძნელდნობადი კეთილშობილი ლითონი. დაწვრილებით მისი თვისებები აღწერა ანტონიო დე ულოამ 1748 წელს (ესპანეთი). სახელის წარმოშობა უკავშირდება XVI საუკუნეში ესპანელმა კონკისკადორების მიერ კოლუმბიაში თვითნაბად ოქროსთნ ერთად მკრთალი თეთრი ლითონის აღმოჩენას, რომელიც ვერ გაადნეს და „platina del Pinto“ უწოდეს, რაც ითარგმნება როგორც „პინტოს მდინარის პატარა ვერცხლი“. გარდამავალი ლითონი შესანიშნავია კოროზიისადმი მდგრადობით, მაღალ ტემპერატურებზეც კი. პლატინა ერთ-ერთი უიშვიათესი ელემენტია დედამიწის ქერქში, ხშირად იგი გვხვდება ნიკელსა და სპილენძთან ერთად, ძირითადად სამხრეთ აფრიკის რესპუბლიკაში, რომელიც ამ ლითონის 80 %-ის მომწოდებელია მსოფლიო ბაზარზე.

პლატინას ფართო გამოყენება აქვს: მისგან ამზადებენ კატალიტურ გარდამქმნელებს, ლაბორატორიის აღჭურვილობას, ელექტრულ კონტაქტებსა და ელექტროდებს, პლატინის თერმორეზისტორებს, სტომატოლოგიური აღჭურვილობის ზოგიერთ დეტალს და საიუვილერო ნაწარმს. თავად ლითონიც, მისი კეთილშობილებიდან და იშვიათობიდან გამომდინარე, წარმოადგენს ვაჭრობის საგანს. პლატინის ზოგიერთი შენაერთი გამოიყენება ქიმიოთერაპიაში სიმსივნის ზოგიერთი სახის საწინააღმდეგოდ.

## წარმოშობა 
სახელწოდება პლატინა მიცემულ იქნა ესპანელი კონკისტადორების მიერ, რომლებიც XVI საუკუნის შუა ნახევარში პირველად სამხრეთ ამერიკაში (დღევანდელი კოლუმბიის ტერიტორია) შეხვდნენ ახალ მეტალს, რომელიც ფიზიკურად ჰგავდა ვერცხლს (ესპანურად plata). რაც სიტყვასიტყვით ნიშნავს „პატარა ვერცხლს“ (პალატინა ვერცხლზე ორჯერ იაფი ღირდა). ასეთი მიუღებელი (უცნაური) დასახელება აიხსნებოდა იმით, რომ პლატინა არის ერთადერთი ლითონი, რომელიც გადადნობას არ ექვემდებარებოდა. მას ძალიან დიდი ხნის განმავლობაში ვერ მოუძებნეს გამოყენება და ამიტომაც მისი ფასი იყო ორჯერ იაფი ვერცხლზე.

## მიღება 
დედამიწის ქერქში პლატინა ძირითადად თვითნაბადი სახით გვხვდება და პლატინას მოიპოვებენ საბადოებიდან.

პლატინის წარმოება ფხვნილის სახით დაიწყო 1805 წელს ინგლისელი მეცნიერის უილიამ ჰაიდ უოლასტონის მიერ სამხრეთ ამერიკის საბადოებიდან. დღეს პლატინას იღებენ პლატინური მეტალების კონცენტრატიდან. კონცენტრატს ხსნიან სამეფო წყალში, რის შემდეგაც უმატებენ ეთანოლს და შაქრის სიროფს ჭარბი HNO3 მოსაშორებლად. ამ დროს აღდგება ირიდიუმი Ir3+ და პალადიუმი Pd2+. ხოლო შემდგომ ამონიუმის ქლორიდის დამატებით გამოყოფენ (NH4)2PtCl6. გამომშრალ ნალექს ავარვარებენ 800 - 1000&nbsp;°C.

3(NH4)2[PtCl6] = 2N2 + 2NH3 + 18HCl + 3Pt

## იხილეთ აგრეთვე
* კეთილშობილი ლითონები

## რესურსები ინტერნეტში 
* 
* 
* 
* 

## სქოლიო
პორტუგალიის ადმინისტრაციული დაყოფა

მინი|მარჯვნივ|250პქ|პორტუგალიის ადმინისტარციული დაყოფა
**პორტუგალიის ადმინისტრაციული დაყოფა** — პორტუგალია არის უნიტარული სახელმწიფო, რომელსაც გააჩნია რამდენიმედონიანი ადმინისტრაციული დაყოფა. 1979 წლამდე პორტუგალია დაყოფილი იყო 11 პროვინციად. ადმინისტრაციული რეფორმის შემდეგ პორტუგალიის კონტინენტური ტერიტორია დაიყო 18 რაიონად, ხოლო აზორისა და მადეირის კუნძულებს მიენიჭა ავტონომიური რეგიონის სტატუსი. 

პორტუგალიის ადმინისტრაციული ერთეულების აღწერისას გამოიყენება სხვადასხვა ტერმინები: რეგიონი (), სუბრეგიონი (), რაიონი (), საქალაქო აგლომერაცია (), საქალაქო გაერთიანება (), მუნიციპალიტეტთაშორისი გაერთიანება ().  ქალაქები და მისი მიმდებარე დასახლებული პუნქტები იყოფა  მუნიციპალიტეტებად (). მუნიციპალიტეტები კი თავის მხრივ იყოფა სამრევლოებად (). პორტუგალიაში დღესდღეობით 308 მუნიციპალიტეტი და 3091 გაერთიანებაა.  მუნიციპალიტეტის წარმომადგენლობითი ორგანოა მუნიციპალური ასამბლეა, ხოლო აღმასრულებელი მუნიციპალური პალატა.

## ავტონომიები
ავტონომიური რეგიონის წარმომადგენლობითი ორგანოა საკანონმდებლო ასამბლეა (assembleia legislativa) , რომელსაც პირდაპირი წესით ირჩევს რეგიონის მოსახლეობა. რეგიონის აღმასრულებელი ხელისუფლებას ახორციელებს რეგიონის მთავრობა, რომელსაც ხელმძღვანელობს პრეზიდენტი (president do governo regional) მინისტრთან ერთად. მინისტრს (ministro da república) ნიშნავს სახელმწიფოს მეთაური ნიშნავს. მინისტრს შეუძლია ვეტო დაადოს ასამლბეის გადაწყვეტილებას და დანიშნოს რეგიონის პრეზიდენტი. 

## მუნიციპალიტეტები
მუნიციპალიტეტის ასამბლეა (assembleia municipal) შედგება სამრევლოების პრეზიდენტებისგან და პირდაპირი არჩევნებით 4 წლის ვადით არჩეული წევრებისგან. აღმასრულებელი საბჭო (câmara municipal) ასევე აირჩევა პირდაპირი კენჭისყრით 4 წლის ვადით. მას შეუძლია ჩაერიოს, ხმის უფლების გარეშე, ასამბლეის მუშაობაში. პრეზიდენტად (presidente da câmara municipal) აირჩევა საბჭოს არჩევნებში პირველ ადგილზე გასული პარტიის სიის პირველი ნომერი.

მუნიციპალიტეტები ერთიანდება ინტერმუნიციპალურ გაერთიანებებში.

## სამრევლო
სამრევლო პორტუგალიის ყველაზე მცირე დონის ადმინისტრაციული ერთეულია. ადგილობრივი თვითმმართველობის ორგანოა სამრევლოს ასამბლეა, რომელიც დაკომპლექტებულია სამრევლოს მოსახლეობისაგან პროპორციული სისტემით 4 წლის ვადით არჩეული წევრებით. აღმასრულებელ ხელისუფლებას წარმოადგენს სამრევლოს საბჭო (), რომელსაც ასამბლეა ირჩევს საკუთარი წევრებისგან. საბჭოს პრეზიდენტი ხდება არჩევნებში პირველ ადგილზე გასული პარტიის სიის პირველი ნომერი.

## რესურსები ინტერნეტში
*პორტუგალიის მუნიციპალიტეტების ასოციაცია
*Lisbon Metropolitan Area
*Greater Porto 
*Madeira's Regional Government
*Azores' Regional Government
*CityMayors feature
*Current and Former Colonies and Possessions of Portugal from *WorldStatesmen.org*

კატეგორია:პორტუგალიის ადმინისტრაციული დაყოფა
პორტუგალიის დროშა

**პორტუგალიის დროშა**() — მართკუთხა და ორფეროვანი, რომელიც მართობულად გაყოფილია წითლ და მწვანე ფერებად. მცირე გერბი მოთავსებულია ფერების გამყოფი ზოლის სიმეტრიულად, ზემოდან და ქვემოდან თანაბარი დაშორებით. პორტუგალიამ ეს დიზაინი ოფიციალურად მიიღო 1911 წლის 30 ივნისს რითიც ჩანაცვლეს მანამდე არსებული დროშა, რომელიც გამოიყენებოდა კონსტიტუციური მონარქიის მმართველობის პერიოდში. გადაწყვეტილება მიღებული იქნა სპეციალური კომისიის მიერ რომელშიც შედიოდნენ: კოლუმბანო ბორდალუ ფიერუ, ჟუან ჩაგასი და აბელ ბოტელუ.

## რესურსები ინტერნეტში 
* ოფიციალური პორტალი
* სახელმწიფოებრიობის მუზეუმი

კატეგორია:მსოფლიოს ქვეყნების დროშები
კატეგორია:პორტუგალიის ეროვნული სიმბოლოები
კატეგორია:დროშები ანბანის მიხედვით
ოსია აღმსარებელი

მინი|250პქ|ოსია აღმსარებელი
**ოსია აღმსარებელი** — მართლმადიდებელი  ეკლესიის წმინდანი, ხსენების დღე არის ძველი სტილით 27 აგვისტო, ახალი სტილით - 9 სექტემბერი. 

## ცხოვრება
წმინდა ოსია აღმსარებელი IV საუკუნეში მოღვაწეობდა. იგი სამოცზე მეტი წლის განმავლობაში წინამძღვრობდა კორდობის (ესპანეთი) ეკლესიას. იმპერატორი კონსტანტინე დიდი (306-337) დიდ პატივს სცემდა მას და თავის უახლოეს მრჩევლადაც გაიხადა. სწორედ ოსიას რჩევით მოიწვია მან ნიკეის I მსოფლიო კრება 325 წელს. წმინდა მამა ამ კრების ყოველი დადგენილების ქვეშ პირველი აწერდა ხელს. 347 წელს იგი თავმჯდომარეობდა სარდის ადგილობრივ კრებას. წმინდა კონსტანტინე დიდის მიცვალების შემდეგ ოსია მტკიცედ იცავდა მღვდელმთავარ ათანასე ალექსანდრიელს არიანელი იმპერატორის კონსტანციუსისაგან (337-361), რისთვისაც სირმიაში გაასახლეს. უფლის რჩეული მშვიდობით მიიცვალა 359 წელს, კორდობაში დაბრუნების შემდეგ.

## ლიტერატურა
* „წმიდანთა ცხოვრება“, ტომი III, თბილისი, 2001 წ.

კატეგორია:გარდაცვლილი 359
კატეგორია:IV საუკუნის ქრისტიანი წმინდანები
პორტუგალიის ქალაქების სია

**პორტუგალიის ქალაქების სია** – აქ წარმოდგენილია პორტუგალიის ქალაქების სია (). პორტუგალიაში ქალაქი რომ ეწოდოს დასახლებას უნდა დააკმაყოფილოს რამდენიმე კრიტერიუმი, როგორიცაა მინიმუმ მობინადრეების რაოდენობა და კარგი ინფრასტრუქტურა (სკოლა, სამედიცინო მომსახურების, კულტურული და სპორტული ნაგებობები) ან უნდა ჰქონდეს ისტორიული მნიშვნელობა. 1980-იან წლებში ქვეყნის დემოგრაფიულმა გაფართოებამ გამოიწვია მოთხოვნილება იმისა, რომ რამდენიმე დასახლებისათვის ქალაქის სტატუსი მიენიჭებინათ. 2006 წელს 151 დასახლებამ მიიღო ეს სტატუსი.

სულ ბოლოს ქალაქები გამოაცხადეს 2009 წლის 12 ივნისს: ვალენსა, სენორა-დე-ორა, სან-პედრუ-დუ-სული, სამორა-კორეია და ბორბა.

უდიდესი ქალაქებია: ლისაბონი, პორტუ, ვილა-ნოვა-დე-გაია, ბრაგა, ამადორა, კოიმბრა, აგუალვა-კასემი, სეტუბალი, კელუში, ალმადა...

## სია
## სქოლიო 
*
კატეგორია:ქალაქების სია ქვეყნების მიხედვით
პორტუგალიის სახელმწიფო ჰიმნი

**პორტუგალიის ჰიმნი** (), მუსიკა შექმნა ალფრედო კეილიმ ხოლო ტექსტი შეადგინა ენრიკო ლოპეშ დე მენდონსამ. ის წარმოიშვა ნაციონალური მოძრაობის დროს, რომელიც გამოწვეული იყო 1890 წელს გამოცხადებული ბრიტანეთის ულტიმატუმით რომლის მიხედვითაც პორტუგალიას უარი უნდა ეთქვა მის კოლონიებზე აფრიკაში. თავიდან გამოიყენებოდა როგორც მარშირების სიმღერა რესპუბლიკელი აჯანყებულების მიერ, რომლებიც  1891 წელს აჯანყდნენ და დამარცხდნენ პორტუში. საბოლოოდ ის 1911 წელს მიიღეს, როგორც ახლად ჩამოყალიბებულ პორტუგალიის რესპუბლიკის ოფიციალური ჰიმნი , რითიც ჩაანაცვლეს მანამდე არსებული კონსტიტუციური მონარქიის ჰიმნი ()

## ჰიმნის ტექსტი პორტუგალიურად
## რესურსები ინტერნეტში 
* A Portuguesa  — პორტუგალიის ჰიმნის ფანების საიტი.

კატეგორია:ეროვნული ჰიმნები
ჰიმნი
მიგუაშის ეროვნული პარკი

**მიგუაშის ეროვნული პარკი** () — მდებარეობს კანადის აღმოსავლეთ ნაწილში, კვებეკის პროვინციაში. პარკი გაშენებულია სანაპირო ზოლში, ნახევარკუნძულზე. სწორედ აქ ხდება მდინარე წმინდა ლავრენტის შეერთება ოკეანესთან. ეროვნული პარკი დაარსდა 1985 წლის 6 თებერვალს, 1999 წლიდან კი ეს ტერიტორია შესულია იუნესკოს მსოფლიო მემკვიდრეობის ძეგლთა სიაში. 

პარკში იზრდება არყი, ვერხვი და წიწვოვანი ხეები. თუმცა, დაახლოებით 380 მილიონი წლის წინ აქ  ძირითადად იყო ტროპიკული მცენარეები. ყოველწლიურად მიგუაშის ეროვნული პარკს სტუმრობს 40 ათასი ტურისტი.

## იხილეთ აგრეთვე
*იუნესკოს მსოფლიო მემკვიდრეობის ძეგლები კანადაში
*მსოფლიო მემკვიდრეობის ძეგლების სია ამერიკაში

## რესურსები ინტერნეტში
*UNEP-WCMC profile 
*World Heritage List: Miguasha National Park
*Parcs Québec: Parc National de Miguasha

კატეგორია:მსოფლიო მემკვიდრეობის ძეგლები კანადაში
კატეგორია:კანადის ეროვნული პარკები
კატეგორია:1985 წელს დაარსებული დაცული ტერიტორიები
თამარ ბართაია

**თამარ ბართაია** (დ. 9 თებერვალი, 1959) — ქართველი დრამატურგი. 2010 წელს, ბართაიას მიენიჭა ლიტერატურული პრემია „საბა“, პიესისათვის *მთავარი როლი*. თამარ ბართაიას ქართველი მკითხველი ასევე იცნობს როგორც სხვადასხვა თეატრალური დადგმისა და სატელევიზიო სცენარის ავტორს.

## ბიბლიოგრაფია
**მთავარი როლი* (2009, პიესა)
**პეიზაჟს აკლია სითბო* (2007, მოთხრობებისა და პიესების კრებული)

## ჯილდოები
*2010 — „საბა“ საუკეთესო პიესისათვის „მთავარი როლი"

## რესურსები ინტერნეტში
* თამარ ბართაია — ქართული თეატრის ენციკლოპედია 

## სქოლიო
კატეგორია:დაბადებული 9 თებერვალი
კატეგორია:დაბადებული 1959
კატეგორია:ქართველი დრამატურგები
კატეგორია:საბას პრემიის ლაურეატები
სახელმწიფო ნაკრძალი

**სახელმწიფო ნაკრძალი** — დაცული ტერიტორიის ერთ-ერთი სახე, რომელსაც მინიჭებული აქვს სპეციალური სტატუსი. შეესაბამება IUCN I კატეგორიას. 

სახელმწიფო ნაკრძალი შეიძლება დაარსდეს ბუნების, ბუნებრივი პროცესებისა და გენეტიკური რესურსების დინამიკურ და ხელუხლებელ მდგომარეობაში შენარჩუნებისა და მათზე უმნიშვნელო ზეგავლენის მქონე მეცნიერული კვლევა-ძიების, საგანმანათლებლო საქმიანობისა და გარემოს მონიტორინგის მიზნით. 

სახელმწიფო ნაკრძალისათვის უნდა შეირჩეს ისეთი სიდიდის და მდგომარეობის სახელმწიფო ტერიტორია ან აკვატორია, რომელიც უზრუნველყოფს ბუნების ობიექტებისა და პროცესების შენარჩუნებას ადამიანისაგან სპეციალური მოვლისა და აღდგენის გარეშე. 

სახელმწიფო ნაკრძალი შეიძლება შედიოდეს რომელიმე დაცული ტერიტორიის (ბიოსფურული რეზერვატი, მსოფლიო მემკვიდრეობის უბანი, საერთაშორისო მნიშვნელობის ჭარბტენიანი ტერიტორია) შემადგენლობაში და  მოიცავდეს თავის თავში რომელიმე მათგანს (ბუნების ძეგლი). 

## იხილეთ აგრეთვე
*დაცული ტერიტორია
*ნაკრძალი
*ეროვნული პარკი
*აღკვეთილი

## რესურსები ინტერნეტში
* სსიპ დაცული ტერიტორიების სააგენტო  

## სქოლიო
კატეგორია:გარემოს დაცვა
ვილა-ნოვა-დე-გაია

**ვილა-ნოვა-დე-გაია** (; )  – ქალაქი ჩრდილოეთ-დასავლეთ  პორტუგალიაში. მდებარეობს ჩრდილოეთ რეგიონში.  2006 წლის მონაცემებით ქალაქში ცხოვრობს 178 526  ადამიანი. 

## მდებარეობა
ქალაქი მდებარეობს მდინარე დორუს მარცხენა სანაპიროზე, ოლქის ადმინისტრაციული ცენტრის, ქალაქ პორტუს მოპირდაპირე მხარეს. 

## მოსახლეობა
## ისტორია
მოსახლეობა ქალაქის ტერიტორიაზე ძველი დროიდანვეა დაფიქსირებული. იბერიის ნახევარკუნძულის არაბების მიერ დაპყრობების პერიოდში, 1000 წლამდე საზღვარი გადიოდა მდინარე დორუზე. ქრისტიანებმა დასახლების დაპყრობა 1035 წლამდე ვერ შეძლეს. დასახლებას უწოდეს პორტუს-კალე, სწორედ ამ სახელწოდებიდან წარმოიშვა პორტუგალიის სახელწოდება. ქალაქი

ქალაქის სტატუსი დასახლებამ მიიღო  1255 წელს.

## ღირსშესანიშნაობა
სწორედ ამ ქალაქში და არა პორტუში, როგორც ზოგჯერ შეცდომით აღნიშნავენ, ამზადებენ ცნობილი პორტუგალიური ღვინის ნაწარმს პორტვეინს. 

კატეგორია:პორტუგალიის ქალაქები
მითანის მეფეების სია

**მითანის მეფეები** – ცხრილში წარმოდგენილია მითანის სამეფოს  მეფეების სია ძვ. წ. XVI-XIII სს.

## ცხრილი
## იხილეთ აგრეთვე
* მითანი

## რესურსები ინტერნეტში
*მითანის სამეფო ძვ.წ. XVI-XIII სს.

*
კატეგორია:მმართველთა სიები
დაცული ლანდშაფტი

მინი|ქვეყნებში დაცული ტერიტორიების პროცენტული რაოდენობა.
**დაცული ლანდშაფტი** — დაცული ტერიტორიის ერთ-ერთი სახე, რომელსაც მინიჭებული აქვს სპეციალური სტატუსი. შეესაბამება IUCN V კატეგორიას.

დაცული ლანდშაფტი შეიძლება დაარსდეს ეროვნული მნიშვნელობის მქონე, მაღალი ესთეტიკური ღირებულებით გამორჩეული, როგორც ბუნებრივი, ასევე ადამიანისა და ბუნებრივი გარემოს ჰარმონიული ურთიერთქმედების შედეგად ჩამოყალიბებული ბუნებრივ-კულტურული ლანდშაფტის დასაცავად, სასიცოცხლო გარემოს შენარჩუნების, რეკრაციულ-ტურისტული, და ტრადიციული სამეურნეო საქმიანობისათვის.

დაცული ლანდშაფტი საჭიროებს ეროვნული მნიშვნელობის მქონე ფართო სახმელეთო ტერიტორიას და/ან აკვატორიას, სადაც თვითმყოფადი ბუნებრივ-კულტურული ლანდშაფტი გამოირჩევა მაღალი ისტორიული და ესთეტიკური ღირებულებით.

დაცული ლანდშაფტი შეიძლება შედიოდეს სხვა დაცული ტერიტორიის (ბიოსფერული რეზერვატი, მსოფლიო მემკვიდრეობის უბანი) შემადგენლობაში ან მოიცავდეს დაცულ ტერიტორიას (ბუნების ძეგლი).

შესაძლებელია დაცული ლანდშაფტში მოეწყოს სხვადასხვა ზონა.

## იხილეთ აგრეთვე
* დაცული ტერიტორია
* ნაკრძალი
* ეროვნული პარკი
* ბუნების ძეგლი
* სახელმწიფო ნაკრძალი
* აღკვეთილი
* მრავალმხრივი გამოყენების ტერიტორია

## რესურსები ინტერნეტში 
* სსიპ დაცული ტერიტორიების სააგენტო 

## სქოლიო 
კატეგორია:გარემოს დაცვა
აღკვეთილი

**აღკვეთილი** — დაცული ტერიტორიის ერთ-ერთი სახე, რომელსაც მინიჭებული აქვს სპეციალური სტატუსი. შეესაბამება IUCN-ის IV კატეგორიას. 

აღკვეთილი შეიძლება დაარსდეს ეროვნული მნიშვნელობის მქონე ცოცხალი ორგანიზმის ველური სახეობების, სახეობათა ჯგუფების, ბიოცენოზების და არაორგანული ბუნების წარმონაქმნების შესანარჩუნებლად საჭირო ბუნებრივი პირობების დასაცავად, რაც ადამიანის მხრიდან მოითხოვს სპეციალურ აღდგენით და მოვლით ღონისძიებებს. აღკვეთილში მკაცრი კონტროლის პირობებში დაშვებულია ცალკეული განახლებადი რესურსის მოხმარება. 

აღკვეთილი საჭიროებს ეროვნულ და, ცალკეულ შემთხვევებში, საერთაშორისო მნიშვნელობის მქონე სახმელეთო ტერიტორიას ან/და აკვატორიას, სადაც ცოცხალ ორგანიზმთა იშვიათი, უნიკალური, დამახასიათებელი და „წითელ ნუსხაში“ შეტანილ, გადაშენების საფრთხის წინაშე მყოფ გარეულ ცხოველთა და ველურ მცენარეთა სახეობები და ეკოსისტემის ცალკეული მნიშვნელოვანი კომპონენტებია წარმოდგენილი.  

აღკვეთილი შეიძლება შედიოდეს ბიოსფერული რეზერვატის, მსოფლიო მემკვიდრეობის უბნის, საერთაშორისო მნიშვნელობის ჭარბტენიანი ტერიტორიის და სხვა დაცული ტერიტორიის შემადგენლობაში და ასევე მოიცავდეს ბუნების ძეგლს. 

აუცილებლობის შემთხვევაში შესაძლებელია აღკვეთილში მოეწყოს სხვადასხვა ზონა.

## იხილეთ აგრეთვე
*დაცული ტერიტორია
*ნაკრძალი
*ეროვნული პარკი
*ბუნების ძეგლი
*სახელმწიფო ნაკრძალი
*დაცული ლანდშაფტი
*მრავალმხრივი გამოყენების ტერიტორია

## რესურსები ინტერნეტში 
* სსიპ დაცული ტერიტორიების სააგენტო  

## სქოლიო
კატეგორია:გარემოს დაცვა
ეშლი გრინი

**ეშლი მიშელ გრინი** (; დ. 21 თებერვალი,1987) — ამერიკელი მსახიობი და მოდელი.

## ფილმოგრაფია 
* ''(1 ეპიზოდი,2005)-Punk'd  -Girlfriend*
* *(1 ეპიზოდი, 2006)-Crossing Jordan-Ann Rappaport *
* *(1 ეპიზოდი, 2006)-MADtv-Amber *
* *(7 ეპიზოდი, 2006)-Desire- Renata*
* *(2007) -King of California -McDonald's Customer*
* *(1 ეპიზოდი, 2008)-Shark- Natalie Faber *
* *(2008) -Otis - Kim*
* *(2008) -Twilight /*ბინდი*-ელის კალენი *
* *(2009) -Shrink -  Missy*
* *(2009) -Summer's Blood - Summer Matthews*
* *(2009) -New Moon/*ბინდის საგა: ახალი მთვარე* - ელის კალენი*
* *(2010) -Skateland-Michelle Burkham*
* *(2010) -Radio Free Albemuth - Rhonda*
* *(2010) -Eclipse /*ბინდის საგა: დაბნელება*- ელის კალენი*
* *(2010) -Warrior - Brooklyn*
* *(2010) -Radio Free Albemuth-	Rhonda*
* *(2011) -LOL: Laughing Out Loud - Ashley*
* *(2011) -The Apparition - Kelly*
* *(2011) -The Twilight Saga: Breaking Dawn - Part 1/*ბინდის საგა: განთიადი - ნაწილი 1*- ელის კალენი*
* *(2012) -The Twilight Saga: Breaking Dawn - Part 2/*ბინდის საგა: განთიადი - ნაწილი 1*- ელის კალენი''

## რესურსები ინტერნეტში 
* 

კატეგორია:ამერიკელი მსახიობები
კატეგორია:ამერიკელი მოდელები
კატეგორია:დაბადებული 1987
კატეგორია:დაბადებული 21 თებერვალი
კატეგორია:ცოცხალი ადამიანები
ბიოქიმია

**ბიოქიმია** სწავლობს, თუ რა ადგილი უკავია ქიმიურ პროცესებს ცოცხალ ორგანიზმში და მათი ქიმიური კომპონენტების სტრუქტურის ფუნქციონირებას. როგორიცაა: ცილები, ლიპიდები, ნუკლეინის მჟავა, ნახშირწყალი და სხვა ბიომოლეკულები

ბიომოლეკულების გრძელ რიგში. ბევრი მათგანი არის კომპლექტი და დიდი მოლეკულა (მათ პოლიმერებს უწოდებენ), რომლებიც წარმოდგენილია მსგავსი განმეორებადი ერთეულებით (მათ მონომერებს უწოდებენ). თითოეულ პოლიმერის კლასს გააჩნია განსხვავებული კომპონენტი მაგ: ცილა არის პოლიმერი, რომლის კომპონენტები წარმოდგენილია 20 ან მეტი ამინომჟავით

ვრცლად არის აღწერილი უჯრედის მეტაბოლიზმის და ენდოკრინული სისტემის ბიოქიმია. ბიოქიმიის სხვა ასპექტი მოიცავს გენეტიკიტ კოდს (დნმ, რნმ), ცილის უჯრედის მემბრანის ტრანსპორტს და სიგნალის გადაცემას.

## ნახშირწყალი 
ნახშირწყალი შედგება მონომერებისგან რომლებსაც მონოსაქარიდი ეწოდება. ზოგიერთი მონოსაქარიდი შედის გლუკოზის (C6H12O6), ფრუქტოზის (C6H12O6) და დეოქსირიბოზის შემადგენლობაში. როცა ორი მონოსაქარიდი განიცდის დეჰიდრატაციის სინთეზს, ჰიდროქსილის ჯგუფის ორი მონოსაქარიდიდან წყდება ორი ატომი წყალბადი, ერთი ატომი ჟანგბადი და წარმოიქმნება წყალი.

## ლიპიდები 
ლიპდები ჩვეულებრივ შედგენილია ერთი მოლეკულა გლიცეროლის სხვა მოლეკულასთან კომბინაციით. ტრიგლიცერიდში მთავარი მძიმე ლიპიდების ჯგუფია. აქ არის ერთი გლიცეროლის და სამი ცხიმოვანი მჟავის მოლეკულა. ამ შემთხვევაში ცხიმოვანი მჟავები განხილულია როგორც მონომერი. იგი შეიძლება იყოს ან გაჯერებული, ან გაუჯერებელი

ლიპიდები, განსაკუთრებით კი ფოსფოლიპიდები გამოიყენება სხვადასხვა ფარმაცევტულ პროდუქტში. როგორც გასახსნელად ასევე წამლის გადამტან კომპონენტად.
## ცილები 
პროტეინები არის ძალიან დიდი მოლეკულები – მაკრო–ბიოპოლიმერი–რომლების იმ მონომერებისგან იქმნება, რომლებსაც ამინომჟავებს უწოდებენ.
არსებობს 20 სტანდარტული ამინომჟავა, თითოეული უკავშირდება კარბოქსილის, ამინო ჯგუფს და გვერდით ჯაჭვს (ცნობილია როგორ "R" ჯგუფი). "R" ჯგუფი გარდაქმნის თითოეულ ამინოჟავას განსხვავებულად, ახდენს გვერდით ჯაჭვზე მნიშვნელოვან ზეგავლენას და ცილას განსაზღვრულ (განსაკუთრეულ) სამგანზომილებიან კონფორმაციას ანიჭებს.

## ნუკლეინის მჟავა 
ნუკლეინის მჟავის მოლეკულები ქმნის დნმს, იგი არის უაღრესად მნიშვნელოვანი ნივთიერება, რომელსაც ყოველი უჯრედული ორგანიზმი გენური ინფორმაციის საწყობად იყენებს. ყველაზე ცნობილი ნუკლეინის მჟავა არის დეზოქსირიბონუკლეინის მჟავა და რიბონუკლეინის მჟავა 
მათ მონომერებს ნუკლეოტიდებს უწოდებენ. ყველაზე ცნობილი ნუცლეოტიდები არიან ადენინი, ციტოზინი, გუანინი, თიმინი და ურაცილი... ადენინი უკავშირდება თიმინს და ურაცილს, თიმინი კი უკავშირდება მხოლოდ ადენინს, ხოლო ციტოზინს და გუანინს მხოლოდ ერთმანეთთან დაკავშირება შეუძლიათ.

## ლიტერატურა
კატეგორია:მედიცინა
კატეგორია:ქიმია
კატეგორია:ბიოლოგია
ეროვნული პარკი

[მინი|სპილოების საფარი [ჯალდაპარას ეროვნული პარკი|ჯალდაპარას ეროვნულ პარკში, დასავლეთი ბენგალი, ინდოეთი]]
[მინი|[ტეიდეს ეროვნული პარკი, ტენერიფე, ესპანეთი]]
[მინი|[მანუელ ანტონიოს ეროვნული პარკი, კოსტა-რიკა. ფორბსის მიერ დასახელდა 12 ულამაზეს ეროვნულ პარკებს შორის.]]
**ეროვნული პარკი** — დაცული ტერიტორიის ერთ-ერთი სახე, რომელსაც მინიჭებული აქვს სპეციალური სტატუსი. შეესაბამება IUCN II კატეგორიას. 

ეროვნული პარკი იქმნება ეროვნული და საერთაშორისო მნიშვნელობის, შედარებით დიდი და ბუნებრივი მშვენიერებით გამორჩეული ეკოსისტემების დასაცავად სასიცოცხლო და რეკრეაციული საქმიანობისათვის. 

ეროვნული პარკისათვის შეიძლება შეირჩეს შედარებით დიდი ბუნებრივი სახმელეთო ტერიტორია ან/და აკვატორია, სადაც წარმოდგენილია უნიკალური, იშვიათი ან საფრთხის წინაშე მყოფი ერთი ან რამდენიმე დაუზიანებელი ან ნაკლებად დაზიანებული ეკოსისტემა, ბიოცენოზი და „წითელ ნუსხაში“ შეტანილ, გადაშენების საფრთხის წინაშე მყოფ გარეულ ცხოველთა და ველურ მცენარეთა სახეობა. 

ეროვნულ პარკში შეიძლება მოეწყოს შემდეგი ძირითადი ზონები:

# **ბუნების მკაცრი დაცვის ზონა** – ბუნების მკაცრი დაცვის ზონა ეწყობა ხელუხლებელი ბუნების შენარჩუნების, არამუნიციპალური მეცნიერების კვლევის და საგანმანათლებლო საქმიანობისათვის.
# **ბუნების მართვავდი დაცვის ზონა** – ბუნების მართვადი დაცვის ზონა ეწყობა სასიცოცხლო გარემოს დაცვის, მოვლა-პატრონობისა და აღდგენის, აგრეთვე მანიპულაციური მეცნიერული კვლევის, ტურიზმისა და საგანმანათლებლო საქმიანობისათვის.
# **ვიზიტორთა ზონა** – ვიზიტორთა ზონა ეწყობა ბუნების დაცვის, რეკრეაციისა და საგანმანათლებლო საქმიანობისათვის.
# **აღდგენის ზონა** – აღდგენის ზონა ეწყობა ანთროპოლოგიური ჩარევით დაზიანებული ბუნების ობიექტების და ტერიტორიების დაცვა-აღდგენისათვის.
# **ისტორიულ-კულტურული ზონა** – ისტორიულ-კულტურული ზონა ეწყობა ბუნებრივი გარემოს, ისტორიულ-კულტურული ობიექტებისა და/ან არქიტექტურული ძეგლების დაცვა-აღდგენის, რეკრეაციის, ტურიზმისა და საგანმანათლებლო საქმიანობისათვის (ზონა არ მოიცავს დასახლებებს).
# **ადმინისტრაციის ზონა** – ადმინისტრაციის ზონა ეწყობა ეროვნული პარკის ადმინისტრირებისათვის აუცილებელი ინფრასტრუქტურის განსათავსებლად.
# **ტრადიციული გამოყენების ზონა** – ტრადიციული გამოყენების ზონა ეწყობა ბუნების დაცვის და განახლებადი ბუნებრივი რესურსების ტრადიციულად გამოყენებასათან დაკავშირებული სამეურნეო საქმია ნობისათვის. ზონაში დაიშვება ადგილობრივი მოსახლეობის საჭიროებით და ბუნებრივი პროდუქტულობით ლიმიტირებული თიბვა, ძოვება, საშეშე მერქნის მოპოვება და სხვა. დაუშვებელია ხვნა-თესვა და სასოფლო-სამეურნეო ნაგებობების განთავსება.

ეროვნული პარკი შეიძლება მოიცავდეს სხვადასხვა კატეგორიის დაცულ ტერიტორიას (ბუნების ძეგლი, აღკვეთილი, მსოფლიოს მემკვიდრეობის უბანი) და/ან თვითონ ითავსებდეს ბიოსფერული რეზერვატის, მსოფლიო მემკვიდრეობის უბნის ან საერთაშორისო მნიშვნელობის მქონე ჭარბტენიანი ტერიტორიის კატეგორიას.

## იხილეთ აგრეთვე
* დაცული ტერიტორია
* ნაკრძალი
* ბუნების ძეგლი
* დაცული ლანდშაფტი
* სახელმწიფო ნაკრძალი
* აღკვეთილი
* მრავალმხრივი გამოყენების ტერიტორია

## რესურსები ინტერნეტში 
* სსიპ დაცული ტერიტორიების სააგენტო  

## სქოლიო 
კატეგორია:გარემოს დაცვა
ღირსი ანთისა

**ღირსი ანთისა** — მართლმადიდებელი  ეკლესიის წმინდანი, ხსენების დღე არის ძველი სტილით 27 აგვისტო, ახალი სტილით — 9 სექტემბერი. გადმოცემის მიხედვით, ღირსი ანთისა ქრისტეს აღსარებისთვის ღრმა ჭაში ჩააგდეს. ზოგ ძეგლებში, სხვა წყაროებისაგან განსხვავებით, მას ახალს უწოდებენ, მაგრამ არ არის ცნობილი, თუ სად და როდის მოღვაწეობდა. 

## ლიტერატურა
* „წმიდანთა ცხოვრება“, ტომი III, თბილისი, 2001 წ.

კატეგორია:მართლმადიდებელი ეკლესიის წმინდანები
საბატი სოლოვკელი

მინი|მარჯვნივ|200პქ|წმინდა ზოსიმე და საბატი (XVI საუკუნის ხატი)
**საბატი სოლოვკელი** (გ. 27 სექტემბერი, 1435) — რუსი მართლმადიდებელი ეკლესიის წმინდანი, ხსენების დღე არის ძველი სტილით 27 აგვისტო, ახალი სტილით - 9 სექტემბერი. ღირსი საბატი მოღვაწეობდა რუსეთში, სოლოვეცკის მონასტერში.

## რესურსები ინტერნეტში 
* Преподобный Савватий, Соловецкий чудотворец. Соловки

კატეგორია:გარდაცვლილი  27 სექტემბერი
კატეგორია:გარდაცვლილი 1435
კატეგორია:XV საუკუნის ქრისტიანი წმინდანები
კატეგორია:რუსი წმინდანები
კატეგორია:დაბადების წელი უცნობია
Julia

**Julia** — ინგლისური როკ-ჯგუფ The Beatles-ის სიმღერა. ეს არის უკანასკნელი კომპოზიცია ალბომი The Beatles პირველ ფირფიტაზე.

## ისტორია 
"Julia" დაწერილია ჯონ ლენონის მიერ (ავტორებად მოხსენიებულია ლენონი და მაკ-კარტნი), სადაც ჟღერს მისი ვოკალი აკუსტიკური გიტარის თანხლებით. სიმღერა შეიქმნა 1968 წელს ჩრდილოეთ ინდოეთში ”The Beatles-ის” რიშიკეშთან სტუმრობის პერიოდში, სადაც ისინი სწავლობდნენ მაჰარაში მაჰეშ იოგასთან. სწორედ აქ ისწავლა ლენონმა შოტლანდიელ მუსიკოს დონოვანისაგან გიტარაზე ამგვარი ე.წ. ”Travis-picking” სტილით დაკვრა. ”The Beatles-ის” არც ერთი სხვა წევრი არ მღერის და არ უკრავს სიმღერის ამ ჩანაწერში.

"Julia" ლენონმა მიუძღვნა დედამისის ჯულია ლენონის ხსოვნას, რომელიც 10 წლით ადრე ამ სიმღერის შექმნამდე ემსხვერპლა ავტოსაგზაო შემთხვევას. ამ დროს ლენონი 17 წლისა იყო. ეს სიმღერა ასევე ეძღვნებოდა ლენონის მომავალ მეუღლე იოკო ონოსაც, რომლის სახელიც იაპონურად ნიშნავს ”ზღვის შვილს” (ინგ. "child of the sea"). სწორედ ეს სიტყვები ისმის სიმღერაში - "Oceanchild, calls me" ანუ ”ზღვის შვილი მიხმობს მე”. ალტერნატიული ვერსიის თანახმად ეს სიმღერა დაწერილია ჯონ ლენონის შვილის ჯულიან ლენონისათვის.

## გამოცემა 
თავდაპირველად ეს სიმღერა გამოიცა 1968 წლის 22 ნოემბერს ”თეთრი ალბომის” მეორე მხრის დამაბოლოებელ სიმღერად, ხოლო 8 წლის შემდეგ კვლავ გამოიცა "Ob-La-Di, Ob-La-Da" სინგლის "B" მხარეს.

სიმღერის ფრაგმენტი კვლავ გაჟღერდა Love ალბომში "Eleanor Rigby"-თან შერეული სახით.

## პერსონალი 
* ჯონ ლენონი - გაორმაგებული ვოკალი, გაორმაგებული აკუსტიკური გიტარა.

## სხვა ვერსიები 
სიმღერა "Julia" შემდგომში შეასრულეს: რემსი ლუისმა, ბონგუოთერმა, ჩოკლიტ გენიუსმა, მედესკიმ, შოფილდმა, მარტინმა და ვუდმა და თვით ჯონ ლენონის მეორე შვილმა (იოკო ონოსაგან) შონ ლენონმა. შონმა სიმღერა ცოცხლად შეასრულა 2001 წლის 2 ოქტომბერს რადიო სიტი მიუზიკ ჰოლში (ნიუ-იორკი) Come Together: A Night for John Lennon's Words and Music კონცერტზე.

კატეგორია:The Beatles-ის სიმღერები
კატეგორია:1968 წლის სიმღერები
ადრიანე და ნატალია

მინი|მარჯვნივ|300პქ|ადრიანე და ნატალია
**ადრიანე და ნატალია** — მართლმადიდებელი და კათოლიკური ეკლესიის წმინდანები, ხსენების დღე არის ძველი სტილით 26 აგვისტო, ახალი სტილით - 8 სექტემბერი. 

## ცხოვრება 
წმინდა მოწამენი ადრიანე და ნატალია ახალგაზრდობაში შეუღლდნენ, წამებამდე სულ ერთი წლით ადრე. ისინი ბითვინიის ნიკომიდიაში ცხოვრობდნენ იმპერატორ მაქსიმიანე გალერიუსის (305-311) დროს. ღვთისმოძულე ხელისუფალმა დაიწყო რა ქრისტიანთა დევნა, ჯილდოები აღუთქვა ყველას, ვინც მათ გასცემდა და სამსჯავროზე წარადგენდა. დაიწყო დასმენები. ერთი მოენის ცნობით, ნიკომიდიის მახლობელ მღვიმეს შეხიზნული ოცდასამი ქრისტიანი შეიპყრეს. კერპთაყვანისცემაზე უარის თქმისთვის ისინი საშინლად აწამეს, შემდეგ კი სამსჯავრო პალატაში მიიყვანეს, რომ მათი ვინაობა დაედგინათ. აღმსარებელთა სიმტკიცით გაკვირვებულმა სამსჯავრო პალატის უფროსმა ადრიანემ მწერლებს მიმართა: 

როცა მწერლებმა იმპერატორს მოახსენეს ამის შესახებ, მან თავისთან მოუხმო ერთგულ მოხელეს და უთხრა:  მაშინ მაქსიმიანემ ბრძანა, საპყრობილეში ჩაეგდოთ აღმსარებელი. როცა მარტვილის მეუღლემ, ნატალიამ შეიტყო, რომ მისმა ქმარმა ქრისტე აღიარა, სიხარულით აღივსო, რადგან თავადაც ფარული ქრისტიანი იყო. მან საპყრობილეში მოინახულა და გაამხნევა ადრიანე: „ნეტარ ხარ შენ, უფალო ჩემო, რამეთუ ირწმუნე ქრისტე. დიდი საუნჯე მოგიგია. ნუ დაგენანება ნურაფერი მიწიერი: სილამაზე, სიყმაწვილე და სიმდიდრე - ყველაფერი მტვერი და ნაცარია, უფალს კი მხოლოდ სარწმუნოება და კეთილი საქმეები სათნოეყოფა“. სხვა პყრობილთა თავდებით წმიდა ადრიანე საპყრობილიდან გაუშვეს, რომ მეუღლისთვის თავისი სიკვდილით დასჯის დღე შეეტყობინებინა. ნატალიამ იფიქრა, რომ იგი მაცხოვრის უარყოფის ფასად გაათავისუფლესო; მაგრამ ქრისტეს ტარიგმა დაარწმუნა, წამებას არ გავქცევივარ, ჩემი აღსასრულის დღე მინდა გაუწყოო.

წმინდა ადრიანე სასტიკად აწამეს. წმინდა ნატალია განამტკიცებდა ქმარს; ევედრებოდა, ღვთის წინაშე პირველი ლოცვა მისთვის აღევლინა. მტარვალმა ბრძანა, ადრიანესა და სხვა მსჯავრდებულებისთვის გრდემლზე ხელ-ფეხი გადაემსხვრიათ. უღმრთოებს სურდათ, დაეწვათ მათი ცხედრები, მაგრამ საშინელი ჭექა-ქუხილი ატყდა და ღუმელში ცეცხლი ჩაქრა. ბევრი ჯალათი ემსხვერპლა მეხის ტეხას. მალე ლაშქრის ერთ-ერთმა ათასისთავმა იმპერატორისგან მომხიბლავ და მდიდარ ნატალიაზე დაქორწინების ნებართვა გამოითხოვა, მაგრამ ქვრივი ბიზანტიონში გაიხიზნა და მეუღლის წმინდა ცხედარიც თან წაასვენა. აქ მას ძილში წმინდა ადრიანე გამოეცხადა და აუწყა, რომ მალე მიიცვლებოდა. გადატანილი სატანჯველებით მოუძლურებული ქრისტეს ტარიგის სული, მართლაც, მალე შეივედრა უფალმა – იგი მეუღლის ცხედარს დააკვდა.

## ლიტერატურა 
* წმიდანთა ცხოვრება, ტომი III, თბილისი, 2001 წ.

კატეგორია:III საუკუნის ქრისტიანი წმინდანები
კატეგორია:კათოლიკური ეკლესიის წმინდანები
ზაჰედანი

**ზაჰედანი** () — ქალაქი სამხრეთ-აღმოსავლეთ ირანში, ეს დასახლება წარმოადგენს ირანის ოსტანის სისტანი და ბელუჯისტანის ადმინისტრაციულ ცენტრს. ზაჰედანში ცხოვრობს 589 477 კაცი (2006 წლის აღწერით). დასახლების მაქსიმალური სიმაღლე შეადგენს 1.352 მეტრს, ზაჰედანიდან 1,600 კილომეტრში მდებარეობს ქვეყნის დედაქალაქი თეირანი, ქალაქიდან რამდენიმე კილომეტრში მდებარეობს პაკისტანის და ავღანეთის ოფიციალური საზღვარი. ზაჰედანი გეოგრაფიული მდებარეობის მიხედვით მოქცეულია მთიან რელიეფს შორის. სწორედ აქ არის სისტანი და ბულჯისტანის უნივერსიტეტი. 

ეთნიკური თვალსაზრისით მოსახლეობის უმრავლესობაშია ბელუჩელები, რომლებიც საუბრობენ ბალუჩის ენაზე.

ზაჰედანს ეკონომიკურად ხელსაყრელი მდებარეობა უკავია, სწორედ ამ ქალაქში გადის რკინიგზა, რომლითაც ხდება დაკავშირება პაკისტანთან. ეს ყველაფერი ხელს უწყობს ამ ტერიტორიაზე ვაჭრობის განვითარებას.

## რესურსები ინტერნეტში 
* ზაჰედანის მუნიციპალიტეტი

კატეგორია:ირანის ქალაქები